ISSN 2490-2950

|  |  |
| --- | --- |
| Prvi.jpg  |   22. IX 2016. Број **253/16**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **септембар 2016.** |

**Просјечна нето плата у августу 838 КМ**

**Највиша просјечна нето плата у подручју *Финансијске дјелатности и дјелатности осигурања* 1 267 КМ, а најнижа у подручју *Административне и помоћне услужне дјелатности* 520 КМ**

Просјечна мјесечна нето платазапослених у Републици Српској,исплаћена у августу 2016. године износила је838 КМ, а просјечна мјесечна бруто плата 1 349 КМ.

У односу на август 2015. године, просјечна нето плата исплаћена у августу 2016. реално је већа за 1,8%, док је у односу на јул 2016. године реално већа за 0,4%.

Посматрано по подручјима, у августу 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 267 КМ. Са друге стране, најнижа просјечна нето плата у августу 2016. исплаћена је у подручју *Административне и помоћне услужне дјелатности* 520 КМ.

У августу 2016. године, у односу на јул 2016, номинални раст нето плате забиљежен је у подручјима *Вађење руда и камена* 3,6%, *Снабдијевање водом; канализација, управљање отпадом и дјелатности санације (ремедијације) животне средине* 1,6% и *Пољопривреда, шумарство и риболов* 1,4%.

Смањење плате, у номиналном износу, забиљежено је у подручјима *Остале услужне дјелатности* 3,0%, *Информације и комуникације* 1,4% и *Дјелатности здравствене заштите и социјалног рада* 0,6%.

 KM



Графикон 1. Просјечнe нето платe запослених по мјесецима

**Мјесечна инфлација у августу 2016. године -0,3%**

**Годишња инфлација (VIII 2016/VIII 2015) -1,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2016. године у односу на претходни мјесец, у просјеку су ниже за 0,3% док су на годишњем нивоу, у просјеку ниже за 1,3%.

Од 12 главних одјељака производа и услуга, више цијене забиљежене су у четири, ниже цијене у четири, док су цијене у четири одјељака, у просјеку остале непромијењене.

Највећи раст цијена у августу забиљежен је уодјељку *Остала добра и услуге* (0,6%) усљед виших цијена у групи производи за личну хигијену (1,5%), затим у одјељку *Рекреација и Култура* (0,4%) усљед виших набавних цијена у групи трајна добра за рекреацију и у групи услуге за рекреацију и спорт. У одјељку *Становање* (0,2%) више цијене забиљежене су у групи чврста горива усљед виших набавних цијена (0,7%), док су одјељку *Алкохолна пића и дуван* (0,2%) више цијене забиљежене у групи пиво (1,2%).

У одјељцима: *Превоз* , *Комуникације и Образовање* и *Ресторани и хотели* цијене су, у просјеку остале непромијењене.

Највећи пад цијене у августу забиљежен је у одјељку *Одјећа и обућа* (1,9%) усљед још увијек присутних сезонских снижења, мада у нижем проценту негу у претходном мјесецу, затим у одјељку *Храна и безалкохолна пића* (0,8%) усљед нижих, сезонских цијена у групама воће (4,0%) и поврће (3,2%) као и усљед нижих набавних цијена и акцијских попуста у групама уље и масноће (1,5%) свјежа риба (1,0%) и остали прехрамбени производи (1,0%). Ниже цијене забиљежене су још у одјељку *Здравство* (0,7%) усљед корекција цијена здравствених услугау, према новом цјеновнику Фонда здравства РС од 01. августа текуће године. Нешто мањи проценат снижења забиљежен је у одјељку *Намјештај и покућство* (0,2%) и то у групи алати и опрема за кућу и врт (0,5%).

Графикон 2. Мјесечна и годишња инфлација

*Graph 1. Monthly and annual inflation*

**Календарски прилагођена индустријска производња (VIII 2016/VIII 2015.) већа 7,8%**

**Десезонирана индустријска производња (VIII 2016/VII 2016.) већа 2,1%**

**Број запослених у индустрији (VIII 2016/VIII 2015.) већи 0,7%**

**Календарски прилагођена индустријска производња** у августу 2016. године у поређењу са августом 2015. већа је за 7,8%. У подручју *Производња и снабдијевање електричном енергијом, гасом, паром и климатизацији* остварен је раст од 51,9% и у подручју *Вађење руда и камена* раст од 8,6%, док је у *Прерађивачкој индустрији* забиљежен пад од 6,3%. Посматрано према главним индустријским групама по основу економске намјене производа, производња енергије у августу 2016. године у поређењу са августом 2015, већа је за 23,2%, капиталних производа за 18,3%, интермедијарних производа за 2,6% и нетрајних производа за широку потрошњу за 2,5%, док је производња трајних производа за широку потрошњу мања за 3,9%.

**Десезонирана индустријска производња** у августу 2016. године у поређењу са јулом 2016. већа је за 2,1%. У подручју *Производња и снабдијевање електричном енергијом, гасом, паром и климатизацији* остварен је раст од 17,0% и у подручју *Вађење руда и камена* раст од 9,8%, док је у *Прерађивачкој индустрији* забиљежен пад од 12,2%. Посматрано према главним индустријским групама по основу економске намјене производа, производња капиталних производа у августу 2016. године у поређењу са јулом 2016, већа је за 13,7%, енергије за 6,7%, нетрајних производа за широку потрошњу за 4,9% и интермедијарних производа за 3,0%, док је производња трајних производа за широку потрошњу мања за 2,9%.

**Број запослених у индустрији** у августу 2016. године у односу на просјечан мјесечни број запослених у 2015. години већи је за 1,6% и у односу на исти мјесец прошле године за 0,7%, док је у односу на јул 2016. године остао непромијењен. Број запослених у индустрији у периоду јануар – август 2016. године, у односу на исти период прошле године, већи је за 0,8%. У истом периоду у подручју *Прерађивачка индустрија* остварен је раст од 1,0% и у подручју *Вађења руда и камена* раст од 0,4%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,4%.

Графикон 3. Индекси индустријске производње, август 2012 – август 2016. (∅2010=100)

**Покривеност увоза извозом (у периоду I-VIII 2016.) 64,9%**

У августу 2016. године остварен је извоз у вриједности од 229 милиона КМ и увоз у вриједности од 355 милиона КМ.

У оквиру укупно остварене робне размјене Републике Српске са иностранством у августу ове године, проценат покривености увоза извозом износио је 64,5%. Проценат покривености увоза извозом за првих осам мјесеци текуће године износио је 64,9%.

У периоду јануар - август 2016. остварен је извоз у вриједности од милијарду 820 милиона КМ, што је за 8,2% више у односу на исти период претходне године. Увоз је, у истом периоду, износио двије милијарде 805 милиона КМ, што је за 2,3% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - август 2016. године, највише се извозило у Италију и то у вриједности од 327 милиона КМ, односно 18,0%, те у Србију 218 милиона КМ, односно 12,0% од укупног оствареног извоза. У истом периоду, највише се увозило из Србије и то у вриједности од 507 милиона КМ, односно 18,1% и из Русије, у вриједности од 369 милиона КМ, односно 13,1% од укупно оствареног увоза.

Посматрано по групама производа, у периоду јануар - август 2016. године, највеће учешће у извозу остварују обрађено дрво од 112 милиона КМ, што износи 6,2% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 340 милиона КМ, што износи 12,1% од укупног увоза.

хиљ. КМ

2016

2015

Увоз

Извоз

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаВладан Сибиновић, главни уредникСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |